

**OŠ ALOJZIJA STEPINCA**

**PALINOVEČKA 42**

**10 000 ZAGREB**

Poštovani roditelji naših i vaših budućih prvašića,

# OBAVIJEŠTAVAMO VAS O POSTUPKU UPISA U PRVI RAZRED

**Stručno povjerenstvo za utvrđivanje psihofizičkog stanja djeteta** (nadležni liječnik škole – specijalist školske medicine i djelatnici škole: stručni suradnik pedagog i stručni suradnik psiholog, te učitelj razredne nastave) **utvrđuje psihofizičko stanje djeteta** radi:

- redovitog upisa u prvi razred osnovne škole,  
- prijevremenoga upisa u prvi razred osnovne škole,  
- odgode upisa u prvi razred osnovne škole,  
- trajne odgode upisa u prvi razred osnovne škole,  
- trajne odgode pohađanja škole,  
- predlaganja primjerenog programa školovanja i primjerenih oblika pomoći djeci s teškoćama tijekom osnovnoškolskog ili srednjoškolskog obrazovanja.

**Školski obveznici za školsku godinu 2014./2015. su sva djeca koja do 1. travnja 2014. imaju navršenih 6 godina života.**

Iznimno se u prvi razred mogu upisati i djeca rođena od 01. travnja do 31. kolovoza 2008. godine uz prethodnu suglasnost Gradskog ureda za obrazovanje, kulturu i šport.

Roditelji odnosno skrbnici djece dorasle za upis u prvi razred osnovne škole trebaju se javiti liječniku Službe za školsku i sveučilišnu medicinu Zavoda za javno zdravstvo “Dr. Andrija Štampar” nadležnom za osnovnu školu na čijem se upisnom području nalaze, odnosno gdje imaju prijavljeno prebivalište, odnosno boravište.

**NADLEŽNA LIJEČNICA OSNOVNE ŠKOLE ALOJZIJA STEPINCA**

|  |  |
| --- | --- |
| Služba za školsku i sveučilišnu medicinu  Odsjek Trešnjevka – **Gajevo Jarun**,  H.Macanovića 2a, tel. 3831-541  **Željka Štimac Miling, dr. med., spec. školske medicine** | parni datumi 8,00 -12,00  neparni datumi 14,00-18,00  (2.kat) |



**Po završenom pregledu predbilježiti ćete se za termin za testiranje koje se provodi u školi.**